[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Iduettevo\u0303te lubab lahendada pa\u0308ikese abil u\u0308he nurjatuma kliimaprobleemi"}, {"text_idx": "#000006", "text": "Heliogen ta\u0308iustas juba olemasolevat tehnoloogiat masinna\u0308gemise ja andmeanalu\u0308u\u0308siga. Autor/allikas: Heliogen"}, {"text_idx": "#000007", "text": "USA iduettevo\u0303te Heliogen suutis koondada enda va\u0308itel pa\u0308ikesevalgust piisavalt palju, et seda saaks kasutada to\u0308o\u0308stuses metaanist vesiniku tootmiseks ja pikemas plaanis isegi tsemendi vo\u0303i terase valmistamiseks."}, {"text_idx": "#000008", "text": "Seni taastuvenergeetika ja akutehnoloogiate vallas tehtud arendusto\u0308o\u0308 vo\u0303imaldab to\u0303rjuda fossiilku\u0308tused pikas plaanis va\u0308lja mitmetest eluvaldkondadest. Erinevalt transpordist vo\u0303i elektri tootmisest on olnud aga ko\u0303rget temperatuuri no\u0303udvas rasketo\u0308o\u0308stuses nendest vabanemine raskem. Rahvusvahelise Energiaagentuuri 2019. raporti kohaselt o\u0303nnestus katta selle soojusvajadusest taastuvatest allikatest pa\u0308rit elektriga va\u0308hem kui u\u0308he protsendi. Bioenergia tervikuna moodustas energiavajaduses veel ta\u0308iendavad u\u0308heksa protsenti."}, {"text_idx": "#000009", "text": "Po\u0303hjus seisneb majandusloogikas. Lisaks taastuvale elektrile na\u0308hakse to\u0308o\u0308stuses fossiilku\u0308tuste alternatiividena biodiisli, hakkepuidu vo\u0303i vesiniku po\u0303letamist ja neljanda po\u0303lvkonna tuumareaktorite soojust. See on maagaasi po\u0303letamisest oluliselt kallim ja mo\u0303nel juhul isegi keskkonnavaenulikum."}, {"text_idx": "#000010", "text": "Lisaks jagavad riigid to\u0308o\u0308stusele sageli rahvusvahelise konkurentsieelise saavutamiseks ja to\u0308o\u0308kohtade hoidmiseks tasuta CO2 kvoote vo\u0303i ei reguleeri nende su\u0308sinikuheitmeid u\u0308ldse. Teisalt moodustavad tsemendi, terase, klaasi, va\u0308etiste, kemikaalide jms tootmisega seotud heitmed inimeste ko\u0303igist emissioonidest ligikaudu viiendiku. Autode ja lennukite arvele saab kanda ainult kaheksa protsenti."}, {"text_idx": "#000011", "text": "Iduettevo\u0303tte Heliogen saavutus vo\u0303ib pakkuda nu\u0308u\u0308d fossiilku\u0308tustele ta\u0308iendavat konkurentsi. Energia tootmiseks peeglitega pa\u0308ikesevalguse kesksesse torni koondamine on end ku\u0308ll juba varem tehnoloogiana to\u0303estanud, kuid on pa\u0308rast 2010. aastat Hispaania ko\u0303rvale ja\u0308ttes kiratsenud. Klassikalised pa\u0308ikesepaneelid teenisid end kiiremini tasa ja neid oli kergem paigaldada."}, {"text_idx": "#000012", "text": "Heliogen loodab hoida oma lahendusega kulusid kokku kahel viisil. Kohapeal kokkupandavate pa\u0308ikese suunda ja\u0308rgivate suurte peegelpindade asemel kasutab see va\u0308iksemaid, vaid u\u0308he ruutmeetrisi peegleid. Neid on odavam valmistada ning kergem paigaldada ja vahetada."}, {"text_idx": "#000013", "text": "Samas muudab see energia kogumist tavaliselt raskemaks. Maksimaalse vo\u0303imaliku to\u0303hususe saavutamiseks peavad suunama ko\u0303ik peeglid oma valguse otse kogumistornile. Ta\u0308pset joondust vo\u0303ivad rikkuda nii u\u0308ksikud tuulehood, peeglite aja jooksul avalduvad defektid kui ka isegi maakerge."}, {"text_idx": "#000014", "text": "Selle kompenseerimiseks ja\u0308lgivad Heliogeni katsejaamas peegleid pidevalt neli ko\u0303rge lahutusvo\u0303imega kaamerat. Nendega u\u0308hendatud masinna\u0308gemist rakendav su\u0308steem arvutab pidevalt peegli optimaalse suuna ja kaldenurga. Sellele vastavalt muudab kontrollsu\u0308steem vajadusel koheselt ka nende suunda. Kuigi jooksvalt tehtavad muudatused vo\u0303ivad ja\u0308a\u0308da mikromeetri skaalale, tasub see arvutusvo\u0303imsuse odavnemise to\u0303ttu ettevo\u0303tte so\u0303nul end a\u0308ra."}, {"text_idx": "#000015", "text": "Olulisena vo\u0303imaldav ku\u0308tta see kollektori praeguse kasutuses olevatest jaamadest oluliselt kuumemaks. Kui tavaliselt ja\u0308a\u0308b nende temperatuur 560 \u00b0C piirile, siis va\u0308rskes katses suutis to\u0303sta Heliogen seda ja\u0308rjepidevalt u\u0308le 1000 \u00b0C. Su\u0308steemi ta\u0308iendamisega loodab ettevo\u0303te kergitada seda veel 500 \u00b0 C vo\u0303rra. See kasvataks vo\u0303imalike to\u0308o\u0308stusprotsesside arvu veelgi."}, {"text_idx": "#000016", "text": "Na\u0308iteks saab toota 800 \u00b0C juures nn halli vesinikku. Ko\u0303rge ro\u0303hu ja temperatuuri juures reageerib veeaur katalu\u0308saatori abil metaaniga ning tekib vaba vesinik. Kuigi seda saab kasutada na\u0308iteks transpordisektori su\u0308sinikuvabaks muutmiseks, on kasutatav protsess praegu reeglina su\u0308sinikuintensiivne. Ligikaudu 1200 \u00b0C juures saaks ka\u0308itada juba terase ko\u0303rgahje. Betooni tootmiseks la\u0308heb tarvis veidi va\u0308hem kui 1500 \u00b0C temperatuuri."}, {"text_idx": "#000017", "text": "Samuti saab hakata lo\u0303hkuma sellistel temperatuuridel vett juba mitmel erineval moel vesinikuks ja hapnikuks. Selliselt toodetud vesinik oleks juba keskkonnaso\u0303bralikum. Viimaks on vo\u0303imalik toota uue tseeriumoksiidist koosneva katalu\u0308saatori abil su\u0308sihappegaasist ning veest vesiniku ja vingugaasi segu. Su\u0308nteesgaasist saab rafineerida omakorda enamikeks ta\u0308napa\u0308eval kasutatavateks vedelku\u0308tusteks."}, {"text_idx": "#000018", "text": "Ettevo\u0303tte esindajad to\u0303desid pressiteates, et nende lahendus ei suudaks rahuldada to\u0308o\u0308stuse soojusna\u0308lga mitte kunagi ta\u0308ielikult. Hakatuseks jagub kohaliku soojuskoguja rajamiseks piisavalt vaid umbes poolte maailma to\u0308o\u0308stusrajatiste vahetuses la\u0308heduses. Lisaks ei paista Pa\u0308ike terve pa\u0308eva ehk ehitada tuleb ka seadmeid soojuse talletamiseks. Viimaks peaksid ettevo\u0303tted oma to\u0308o\u0308stusliine uue soojusallika olemasoleva su\u0308steemiga lo\u0303imimiseks u\u0308mber ehitama."}, {"text_idx": "#000019", "text": "Sellegipoolest vihjab saavutus, et juba olemasolevaid taastuvenergeetikalahendusi saab muuta masino\u0303ppe ja uute algoritmidega senisest oluliselt to\u0303husamaks."}, {"text_idx": "#000020", "text": "Teadlased to\u0303mbavad Eestit vesinikuenergia rongile"}, {"text_idx": "#000021", "text": "Nutikad ta\u0308iendused teevad pa\u0308ikesepaneeli to\u0303husamaks"}, {"text_idx": "#000022", "text": "Kasvuhoonegaasidest saab valguse kaasabil ta\u0308htsat toorainet"}, {"text_idx": "#000023", "text": "11 000 teadlase u\u0308hispo\u0308o\u0308rdumine: kliimakriis on ka\u0308es ja su\u0308veneb kiiresti"}, {"text_idx": "#000024", "text": "IPCC raportite juhtivautor: teadlastel on aeg ra\u0308a\u0308kida poliitikute ja a\u0308rimeestega"}, {"text_idx": "#000025", "text": "Poolrumal tehisintellekt kasvatab majandust triljonite dollarite jagu"}, {"text_idx": "#000027", "text": "Kliimamuutus numbrites: viimased piirid ja mis vo\u0303ib juhtuda"}, {"text_idx": "#000028", "text": "Kliimamuutus numbrites: kuhu kaob raha ja mida annab teha"}, {"text_idx": "#000029", "text": "Kliimamuutus numbrites: miks ja mis on juhtunud"}, {"text_idx": "#000030", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000031", "text": "Analu\u0308u\u0308s: Pariisi kliimaleppe nurjaks juba olemasolevad elektrijaamad"}, {"text_idx": "#000033", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000034", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000038", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000050", "text": "September to\u0303i Eestile uue linnuliigi \u2013 pikkjalg-ru\u0308di"}, {"text_idx": "#000051", "text": "Euroopa pa\u0308a\u0308seks ja\u0308a\u0308ajast isegi Golfi hoovuse seiskumisel"}, {"text_idx": "#000053", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000054", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000060", "text": "17 halli varjundit: kas mahetootmine on tavatootmisest keskkonnaso\u0303bralikum?"}, {"text_idx": "#000064", "text": "Bakalaureuseto\u0308o\u0308: Eesti kliimasse sobivat kvaliteetset ehitusmaterjali saab otse po\u0303llult"}, {"text_idx": "#000065", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}, {"text_idx": "#000066", "text": "Eestlased loodavad asenduslihaga planeeti pa\u0308a\u0308sta"}, {"text_idx": "#000068", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]